OpenLLM-France/wikimedia huggingface dataset:
# Ester Enrich Coma

Ester Enrich Coma (Castellnou d'Oluges, 28 d'octubre de 1986) és una escriptora catalana.
Diplomada en Educació Social per la Universitat Autònoma de Barcelona, ha cursat dos postgraus sobre el Control Preventiu del Deteriorament Cognitiu, el màster Dificultats de l'Aprenentatge, l'Itinerari de Novel·la a l'Escola d'Escriptura de l'Ateneu Barcelonès i Escriptura d'exploració personal al Laboratori de lletres.
El 2020 va rebre el XV Premi Literari 7 lletres. I des del 2021 és professora a l'Escola d'Escriptura de l'Ateneu Barcelonès, a l'Escola de lletres i a la Biblioteca Pública de Tarragona.

## Publicacions
### Llibres de contes

* Valentes i lliures. Oníric, 2019.
* Pells. Pagès Editors, 2021.

### Poemari

* L'essència en tres versos. Oníric, 2020.

## Referències

* 1 2 3 «Ester Enrich Coma: 'No m'interessa l'escriptura balsàmica'» ara.cat, 11-10-2022 [Consulta: 23 agost 2024].
* ↑ «Ester Enrich, la primera autora segarrenca que s'endú el 7lletres.» segre.com, 19-09-2020 [Consulta: 23 agost 2024].
* ↑ «El premi literari 7lletres Guanyadors i guanyadores. Pells. 15a edició, any 2020. Ester Enrich Coma (Castellnou d'Oluges, 1986)». Consell Comarcal de la Segarra. [Consulta: 25 agost 2024].
* ↑ «Ester Enrich Coma: 'Em declaro activista del conte'», elvallenc.cat, 24-01-2023. [Consulta: 23 agost 2024]
* ↑ «‘Valentes i lliures', un llibre de totes les dones.» infocamp.cat, 27-02-2019. [Consulta: 23 agost 2024]
# Lynx

«Lynx» té aquests significats:
* Lynx o constel·lació del Linx, constel·lació de l'hemisferi nord
* Lynx, nom llatí del gènere de felins linx
* Atari Lynx, consola portàtil (1989)
* Lynx (navegador web), navegador d'hipertext de format 80 x 24 desenvolupat per la Universitat de Kansas
* Lynx (avió espacial)
* Editorial Lynx, editorial fundada el 1989 a Barcelona per Ramon Mascort, Jordi Sargatal i Josep del Hoyo
* Alix Lynx, actriu porno als Estats Units
# Ricardo Abad

Ricardo Abad Martínez (Tafalla, Navarra, 8 de gener de 1971), es un ultrafondista navarrès especialista en carreres i reptes d'ultrafons.
Ha destacat per seves gestes en el món de l'ultrafons, tot i ser un esportista popular. El 2009 va donar la volta a la península Ibèrica corrent i va completar 150 maratons en 150 dies. Entre el 2010 i el 2012 va encadenar 607 maratons en 607 dies, un rècord Guinness absolut que va polvoritzar el de la belga Stefaan Engels de 365 en 365 dies. Més endavant, l'any 2013 va fer, durant les 52 setmanes de l'any, un total de 52 Ironman (3,8 quilòmetres nedant, 180 en bicicleta i una marató corrent) i, el mes de gener del 2016, va completar una altra tanda de 100 Ironman en un any: total, 22.600 quilòmetres en 1.247 hores i mitja.

## Referències

* ↑ Carles Armengol, Joan «Ricardo Abad: "No estoy loco, soy distinto". Este atleta popular navarro de 45 años, hace parada en Barcelona tras completar 100 Ironman en un año y antes de afrontar un maratón nadando en una piscina de 25 metros». El Periódico, 12-03-2016 [Consulta: 8 desembre 2019].
* ↑ «Ricardo Abad: desafiando al cuerpo humano por una buena causa». La Información, 03-02-2011. Arxivat de l'original el 8 de desembre 2019 [Consulta: 8 desembre 2019]. Arxivat 8 de desembre 2019 a Wayback Machine.
* ↑ Imbuluzqueta, J.J. «Ricardo Abad se supera a sí mismo». Diario de Navarra, 13-10-2015 [Consulta: 8 desembre 2019].
# Mar epicontinental

Una mar epicontinental o mar de plataforma és una massa d'aigua salada de gran extensió però poca profunditat que s'estén sobre part d'una plataforma continental. Pot estar situada a la vora del continent, com la mar del Nord o la mar de Ross, o a l’interior del continent, com la mar Càspia. En el cas que no tingui comunicació amb l'oceà, s'anomena mar interior o mar tancada.
Les mars epicontinentals se solen associar amb les transgressions marines de principis del Cenozoic o altres eres. Poden ser càlids o freds; de fet, n'hi hagué uns quants a finals de l'últim període glacial, quan l'augment del nivell del mar superà la velocitat de l'ajustament postglacial en algunes zones. Exemples actuals de mars epicontinentals són el Golf Pèrsic, la Mar Argentina o la badia de Hudson.

## Característiques litosfèriques i sedimentològiques dels mars epicontinentals

Les conques de les mars epicontinentals o interiors estan parcialment o completament envoltades d'escorça continental tectònicament estable, on l'activitat sísmica és insignificant o absent, com a la mar Càspia, a la mar Negra i al golf de Mèxic. Les conques contenen successions gruixudes (10-20 km) de sediments clàstics i tant els diapirs de fang com els de sal són freqüents. Alguns d'aquests mars són les restes de grans oceans que es van tancar quan es va formar el supercontinent Pangea. L'escorça terrestre sota les conques marines interiors té un gruix considerable i de diverses capes. El gruix de l'escorça oscil·la entre uns 15 km al golf de Mèxic i els 45 km a la mar Càspia. En general, la capa o capes sedimentàries (2-5 km/s) descansen directament sobre l'escorça inferior (6,3–6,7 km/s). Les diferències en el gruix de l'escorça entre els diferents mars interiors es deuen als canvis en el gruix divers de les capes sedimentàries i de l'escorça inferior. L'augment de la velocitat d'acumulació en les capes de sediments de profunditat, mesurat al golf de Mèxic, reflecteix un grau creixent de compactació i diagènesi dels sediments.

## Dipòsits de sals minerals

Per l'evaporació de mars interiors o llacs de grans conques de drenatge durant la història geològica, s'han produït extensos dipòsits subterranis de clorur de sodi i altres sals en capes de gruix acumulat de fins a 400 m en alguns llocs de la Terra. Aquests dipòsits, sobretot els que són en estrats ben consolidats i a menys de 500-600 m sota la superfície, solen ser rendibles en extraccions realitzades amb tècniques mineres convencionals. Al Canadà, aquests dipòsits accessibles representen al voltant del 74% del total i als EUA, al voltant del 35% del total.

## Referències

* ↑ Riba, O.. «mar epicontinental, mar de plataforma». Diccionari de Geologia, Institut d'Estudis Catalans, IEC, 1997. [Consulta: 24 gener 2023].
* ↑ Kent C. Condie. «2. The crust; Inland-sea basins». A: Earth as an Evolving Planetary System (en anglès). Academic Press, 2021. ISBN 0128199156, 9780128199152.
* ↑ Martin B. Hocking. «6.1.2 Sodium Chloride by Conventional Mining». A: Handbook of Chemical Technology and Pollution Control (en anglès). 3a. Elsevier Science, 2006, p. 175-199. ISBN 0120887967, 9780120887965.
# Langur de Selangor

El langur de Selangor (Trachypithecus selangorensis) és una espècie de primat de la família dels cercopitècids. És endèmic de la costa occidental de la Malàisia peninsular. Es tracta d'un animal arborícola que viu als manglars, els boscos de ribera i les plantacions. L'holotip tenia una llargada de cap a gropa de 506 mm i la cua de 704 mm. Anteriorment era considerat una subespècie del langur argentat (T. cristatus). El seu nom específic, selangorensis, significa ‘de Selangor’ en llatí.

## Referències

* ↑ Roos, Nadler i Walter, 2008, p. 635.

## Bibliografia

* Roos, C.; Nadler, T.; Walter, L. «Mitochondrial phylogeny, taxonomy and biogeography of the silvered langur species group (Trachypithecus cristatus)» (en anglès). Molecular Phylogenetics and Evolution, 47, 2, 2008, pàg. 629–636. DOI: 10.1016/j.ympev.2008.03.006.
# Font del Carme (Barcelona)

La font del Carme es troba al carrer homònim (plaça de Joan Amades) del Raval de Barcelona, i està inclosa a l'Inventari del Patrimoni Arquitectònic de Catalunya.

## Història

Projectada per l'arquitecte Josep Goday, originalment estava adossada a la mitgera del costat de ponent (on el carrer s'eixamplava) del Grup Escolar Milà i Fontanals, obra del mateix Goday i inaugurat el 29 de març del 1931. Durant la Guerra Civil, va ser malmesa pel bombardeig de març del 1938, i reconstruïda posteriorment amb un pressupost de 65.548,50 pessetes, elevat per l'època.
L'obertura d'un nou carrer dedicat a l'historiador Agustí Duran i Sanpere en el marc del PERI del 1985, va suposar l'enderrocament de la mitgera i el desmuntatge de la font. Aprofitant l'ampliació del col·legi, que inclou un nou poliesportiu, va ser reconstruïda encarada directament al carrer del Carme, en un espai batejat com a plaça de Joan Amades, i inaugurada el 30 d'abril del 2003 juntament amb una placa que recorda el bombardeig.

## Descripció

En la seva concepció hi pesa la tradició, tant cara al noucentisme, de les fonts gòtiques amb carasses que es troben a la ciutat. Fet en pedra de Montjuïc, el conjunt queda emmarcat per pilastres emplafonades que acaben en un fris esglaonat, coronat per corns de l'abundància i, al centre, per un infant. La forma esglaonada manté un lligam amb la lleugera fornícula de formes triangulars; la del centre acull un baix relleu animat per un seguit d'ocells concentrats en menjar-se els fruits. La fornícula serveix per a situar en els plafons que arriben fins a la pica del basament dues cares de noia que, a manera de carasses, servien de brolladors i que flanquegen la representació central d'un lleó. Un ampli sòcol serveix per a acollir la pica d'aigua, i dos dofins recolzats en els pilars emplafonats acaben d'arrodonir tot el conjunt.

## Referències

* 1 2 3 4 5 «Font del Carme». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* 1 2 3 Fabre, Jaume; Huertas, Josep Maria. «Font del Carme». Art Públic. Ajuntament de Barcelona.

## Enllaços externs

* «Font del Carme». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Kazakovo

Kazakovo (en rus: Казаково) és un poble d'Udmúrtia, a Rússia, el 2008 tenia 318 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Russki Víxur

Russki Víxur (en rus: Русский Вишур) és un poble d'Udmúrtia, a Rússia, el 2008 tenia un habitant. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Txorni Kliutx

Txorni Kliutx (en rus: Чёрный Ключ) és un poble d'Udmúrtia, a Rússia, que el 2012 tenia 176 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Kuziúmovo

Kuziúmovo (en rus: Кузюмово) és un poble d'Udmúrtia, a Rússia, que el 2015 tenia 457 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Medvedka

Medvedka (en rus: Медведка) és un poble d'Udmúrtia, a Rússia, el 2008 tenia 5 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Sosnovka (Udmúrtia)

Sosnovka (en rus: Сосновка) és un poble d'Udmúrtia, a Rússia, el 2008 tenia 50 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Kemoixur-Kuiük

Kemoixur-Kuiük (en rus: Чемошур-Куюк) és un poble d'Udmúrtia, a Rússia, el 2008 tenia 390 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Cal·lícrates (poeta)

Cal·lícrates (Καλλικράτης, Callicrates) fou un poeta grec esmentat només una vegada per Ateneu que diu que va compondre la comèdia Μοσχίων. Per la seva connexió amb Antífanes de Cios i Alexis de Turis formava part de la comèdia mitjana àtica.

## Referències

* ↑ William Smith, «Callicrates», A Dictionary of Greek and Roman Biography and Mythology. Illustrated by numerous engravings on wood., tom I, 1867, Boston, Little, Brown i C$^{ia}$., pàgina 566
* ↑ August Meineke, Historia critica comicorum graecorum (llatí), Berolini, Ed. G. Reimer, 1839, pàgina 418, (en català: Història crítica dels còmics grecs), citat per William Smith, op.cit.
# Methanosarcina acetivorans

Methanosarcina acetivorans és una mena d'arquea de l'ordre metanosarcinals. És un metanogen versàtil que es troba en ambients tan diferents com en pous de petroli, abocadors de residus, fonts hidrotermals abissals i sediments no oxigenats sota llits de kelps. Només M. acetivorans i microorganismes del gènere Methanosarcina utilitzen indistintament les tres rutes conegudes de la metanogènesi. Les methanosarcinals, incloent M. acetivorans, són, doncs, els únics arqueus capaços de formar colònies multicel·lulars i fins i tot mostrar diferenciació cel·lular. El genoma de M. acetivorans és un dels majors de tots els del domini archaea.
El 2006, James G. Ferry i Christopher House van descobrir que M. acetivorans utilitzen una ruta metabòlica desconeguda fins ara per metabolitzar monòxid de carboni produint metà i àcid acètic usant enzims ben coneguts com la fosfotransacetilasa (PTS) i acetat quinasa (ACK). Aquesta ruta és sorprenentment simple i va ser proposada per Ferry i House com potser la primera ruta metabòlica utilitzada pels microorganismes primordials. Entre altres teories sobre el metabolisme primordial hi ha la teoria heterotròfica i la teoria quimioautotròfica, però totes dues han rebut crítiques per ser massa complexes per haver sorgit espontàniament.
No obstant això, en presència de minerals que contenen sulfurs de ferro, tal com es van haver de trobar als sediments dels ambients primordials, l'acetat seria convertit catalíticament en acetat de tioèster, que és un derivat que conté sofre. Els microbis primitius podien obtenir energia bioquímica en forma d'adenosin trifosfat (ATP) convertint novament els acetats de tioèster en acetat utilitzant la PTS i l'ACK, el qual novament es convertirà en acetat de tioèster per completar el procés. En un ambient així, una protocèl·lula primitiva podria fàcilment produir energia a través d'aquesta ruta metabòlica, excretant acetat com a producte de rebuig. És més, l'ACK catalitza la síntesi d'ATP directament. Altres rutes generarien energia a partir de l'ATP només a través de complexes reaccions multienzimàtiques en què intervenen bombes i gradients quimioosmòtics a través de membrana.

## Referències

* ↑ «Genome».
* ↑ «Methanosarcina - MicrobeWiki», 07-07-2006. [Consulta: 13 febrer 2025].

## Vegeu també

* Hipòtesi del món d'ARN
* Origen de la vida

## Enllaços externs

* Resolent el puzle de la vida a Astrobiology Magazine (17 de maig de 2006) Anglès.
* El Genoma de M. acetivorans revela una gran diversitat metabòlica i fisiològica (Anglès)
* Com va començar la vida: Noves investigacions suggereixen un enfocament senzill Michael Schirber (LiveScience) 9 de juny de 2006 (Anglès)
# Rio do Prado

Rio do Prado és un municipi brasiler de l'estat de Minas Gerais. La seva població al cens federal de 2022 era de 4.639 habitants.
El 15 d'agost del 1929, el Sr. Antônio Martins Figueiredo i altres alçaren la creu de fundació del "Poblat de Barracão" dalt d'un turó. El 1934 es va oficialitzar la primera escola del Poblat de Barracão. El 17 de desembre del 1938, el Poblat de Barracão va ser elevat a la Vila amb el nom de Rio do Prado.

## Referències

* ↑ «Panorama» (en portuguès brasiler). Cidades. IBGE. [Consulta: 13 febrer 2025].
* ↑ «Cidade» (en portuguès brasiler). Prefeitura Municipal Rio do Prado. [Consulta: 13 febrer 2025].
* ↑ Pereira Lopes Lima, Janaina. Adesão ao tratamento de hipertensão: Proposta de intervenção no município Rio de Prado - MG ( PDF) (tesi) (en portuguès). Uberaba: Universitat Federal de Minas Gerais, 2013.
* ↑ «História & Fotos» (en portuguès brasiler). Cidades. IBGE. [Consulta: 13 febrer 2025].

## Enllaços externs

* http://www.riodoprado.mg.gov.br/
* http://www.camarariodoprado.mg.gov.br/
* http://cidades.ibge.gov.br/brasil/mg/rio-do-prado
# Cal Ros

«Cal Ros» té aquests significats:
* Cal Ros (Calonge de Segarra), masia de Calonge de Segarra, a l'Anoia
* Cal Ros (Cercs), masia de Cercs, al Berguedà
* Cal Ros (Fondarella), casa de Fondarella, al Pla d'Urgell
* Cal Ros (Gisclareny), masia al Berguedà
* Cal Ros (Odèn), masia d'Odèn, al Solsonès
* Cal Ros (Pinós), masia de Pinós, al Solsonès
* Cal Ros de Sant Hilari, masia de Cardedeu, Vallès Oriental
# Francis Beaumont

Francis Beaumont (Grâce-Dieu, Leicestershire, 1585, - Londres, 6 març 1616), va ser un actor i dramaturg anglès del teatre elisabetià, conegut sobretot per haver escrit peces teatrals en col·laboració amb John Fletcher.

## Obra dramàtica

* The Knight of the Burning Pestle, comèdia (1607)
* The Masque of the Inner Temple and Gray's Inn, (1613)

### Escrita en col·laboració de John Fletcher

* The Woman Hater, comèdia (1606)
* Cupid's Revenge, tragèdia (1607–1612)
* Philaster, or Love Lies a-Bleeding, tragicomèdia (1609)
* The Maid's Tragedy, tragèdia (vers 1609)
* A King and No King, tragicomèdie (1611)
* The Captain, comèdie (1609–1612)
* The Scornful Lady, comèdie (vers 1613)
* Love's Pilgrimage, tragicomèdia (1615)
* The Noble Gentleman, comèdia (1626)
# Pau Clavero

Pau Clavero és un fotògraf i youtuber català que en 2019 va guanyar un premi al Zoom Festival Internacional de Ficció Televisiva d'Igualada.

## Referències

* ↑ Fanjul, Sergio C. «Las grandes aventuras televisivas se pasan a YouTube» (en castellà). El Pais, 22-01-2022. [Consulta: 6 febrer 2022].
* ↑ «Clausura del Zoom Festival, de Igualada, con la entrega de galardones» (en castellà). La Vanguardia, 01-12-2019. [Consulta: 6 febrer 2022].
# Gaspar de la Cerda y Mendoza

Gaspar de la Cerda Silva Sandoval y Mendoza, comte de Galve (Pastrana, Espanya, 11 de gener de 1653 - El Puerto de Santa María, Espanya, 12 de març de 1697) va ser un virrei de Nova Espanya entre 1688 i 1696.
Durant el seu mandat va rebutjar diverses invasions de pirates anglesos, va fer gestions per millorar la resposta del govern davant desastres naturals i pacificar als tarahumares del nord.
No obstant això, el fet més destacat del seu govern és el Motí de 1692 a la Ciutat de Mèxic, causada per una sequera i fam a la capital. La plebs va prendre el Palau Reial de Mèxic i el va saquejar, cremant gran quantitat de documents i arxius. El virrei es va refugiar en un convent i va sufocar el motí, per això va manar executar sense judici als promotors.

## Bibliografia

* Orozco, Fernando. Gobernantes de México. México: Panorama Editorial, 1985. (castellà)
# Francesc Franco

Francesc Franco (Xàtiva, c. 1515 - Sevilla, ?) va ser un metge valencià.
Després de graduar-se com a batxiller a la Universitat de València, va estudiar medicina a la d'Alcalá de Henares. Entre 1549 i 1555 va residir a Portugal, on va exercir com a professor a la Universitat de Coïmbra. Va ser metge de cambra de Joan III de Portugal. En tornar a Espanya es va establir a Sevilla, on va ocupar una càtedra de medicina. Va viure en aquesta ciutat fins a la seva mort, ocorreguda en una data incerta després de 1569.

## Obres

Es coneixen dues obres de Francesc Franco, ambdues publicades a Sevilla el 1569 per Alonso de la Barrera:
* Tractado de la nieve y del uso della, opuscle de trenta pàgines en què explica les diferents formes d'utilitzar la neu per a refredar les begudes, i la conveniència del consum de begudes fredes des del punt de vista dietètic. Aquest va ser el primer tractat europeu sobre el tema, que més tard tractarien també Nicolás Monardes i Francesc Micó.
* Libro de enfermedades contagiosas y de la preseruación dellas, en què dona una sèrie de recomanacions per al diagnòstic, tractament i prevenció de la pestilència, nom amb el qual es refereix genèricament a tota classe de malalties contagioses, també tracta de la utilització de minerals i de diverses plantes (suposadament) medicinals, dels antídots contra mossegades d'animals verinosos, de les propietats terapèutiques del pa, la carn, el peix, el vi i la cervesa, de la conveniència de les sagnies i de la preparació de medicaments.
Entre les fonts utilitzades per Franco en la redacció del llibre esmenta, i de vegades qüestiona, Galè, Hipòcrates, Aristòtil, Dioscòrides Pedaci, Albert Magne, Averrois, i Avicenna. L'antiguitat del document fa que algunes de les seves afirmacions siguin anacròniques o infundades. Tot i l'escassa validesa científica que des de la perspectiva de la medicina moderna poguessin tenir algunes de les afirmacions de Francesc Franco, el Llibre de malalties contagioses és un valuós document, mostra dels coneixements mèdics del segle xvi i de l'ensenyament que en matèria de medicina hi havia a l'època.

## Referències

* ↑ de Villalba, Joaquín. Epidemiologia española; o, Historia cronologica de la pestes, contagios, epidemias y epizootias (en castellà). Repulles, 1802, p. 141.
* ↑ Muñoyerro Luis, Alonso. La Facultad de Medicina en la Universidad de Alcalá de Henares (en castellà). La Facultad de Medicina en la Universidad de Alcalá de Henares, 1945, p. 212.
* ↑ Tractado de la nieue y del uso della. G.L., 1569, p. 2–.

## Vegeu també

* Pou de glaç
* Pere Jaume Esteve

## Enllaços externs

* Llibre de malalties contagioses i de la preservació dellas.
* Tractat de la nieue i del VSO della
# Hope

«Hope» té aquests significats:
* Geografia:
** Hope (Alaska)
** Hope (Dakota del Nord)
** Hope (Idaho)
** Hope (Indiana)
** Hope (Kansas)
** Hope (Maine)
** Hope (Nou Mèxic)
** Hope Mills, població dels Estats Units a l'estat de Carolina del Nord.
** East Hope, població dels Estats Units a l'estat d'Idaho.
** Glen Hope, població dels Estats Units a l'estat de Pennsilvània.
** Isle of Hope, concentració de població designada pel cens dels Estats Units a l'estat de Geòrgia.
** Pleasant Hope, població dels Estats Units a l'estat de Missouri.
** Point Hope, població dels Estats Units a l'estat d'Alaska.
** Reid Hope King, concentració de població designada pel cens dels Estats Units a l'estat de Texas.
** Spring Hope, població dels Estats Units a l'estat de Carolina del Nord.
* Miscel·lània:
** Hope and Glory, pel·lícula britànica dirigida per John Boorman i estrenada el 1987.
** Bob Hope (Eltham, Londres, 1903 – Toluca Lake, Califòrnia, 2003), actor i còmic estatunidenc d'origen britànic. ...
** Land of Hope and Glory, cançó patriòtica anglesa.
Viccionari